สมาคมโบรกฯ หั่น EPS Growth-วอลุ่มเฉลี่ยต่อวันปีนี้ลง หลังงบฯ Q2 ต่ำ
สมาคมโบรกฯ มองกรอบ SET ที่ 1,400-1,600 จุด ปรับลดคาดการณ์ปริมาณซื้อขายเฉลี่ยต่อวันเหลือ 4 หมื่นลบ. จากเดิมคาด 5 หมื่นลบ. อีกทั้งปรับลด EPS Growth เป็นโต 8-9% จากเดิมคาด 15%
22 ก.ค. 2558

ผู้สื่อข่าวรายงานว่า สมาคมบริษัทหลักทรัพย์ มองกรอบดัชนีตลาดหุ้นไทย (SET Index) ปีนี้ที่ระดับ 1,400-1,600 จุด พร้อมทั้งปรับลดคาดการณ์ปริมาณซื้อขายเฉลี่ยต่อวันลงเหลือ 4 หมื่นล้านบาท จากเดิมคาดไว้ที่ 5 หมื่นล้านบาท อีกทั้งปรับลดอัตราการเติบโตของกำไรบริษัทจดทะเบียน (EPS Growth)ในปีนี้เหลือเติบโตเพียง 8-9% จากเดิมคาดเติบโตราว 15% หลังจากงบไตรมาส 2/58 ออกมาค่อนข้างต่ำ